
Nagyvárosi távhőellátás zöldenergiával: fenntartható-e a faapríték és a bioszalma energetikai hasznosítása?

A szén- és földgáztüzelésű hőerőművek nagy mértékű károsanyag kibocsátása ellen kedvező megoldás lehet a kazánok faapríték, vagy mezőgazdasági melléktermék tüzelésűre való átalakítása. Dolgozatomban egy működő hőerőmű adatain keresztül bemutatom, majd gazdaságossági, társadalmi és környezeti szempontból összehasonlítom a két technológiát. A társadalmi elemzésem az adott régióra vonatkozik; az erőmű elfogadottságát, munkahelyek biztosítását, és népszerűsítő programjait vizsgálom mindkét technológiára vonatkozóan. A gazdasági elemzésem során elsősorban az erőmű adatait és az aktuális piaci tendenciákat veszem figyelembe, a környezeti méréseim során pedig a teljes folyamat alatt keletkező emisszió kiszámítására törekszem, amiből objektív konzekvenciát vonok le a faapríték és a mezőgazdasági melléktermékek felhasználásának hosszútávú fenntarthatóságáról. Célom bemutatni mindkét technológia külső tényezőkből, maximálisan elérhető hatékonyságból és környezetterhelésből fakadó előnyeit és hátrányait.



